Diari Oficial de la Generalitat Valenciana


Sumari del DOGV 3480, del 23-04-1999 (1999/3495)

Informació pública del Pla Especial de Protecció i de Reforma Interior del Cabanyal-Canyamelar, catàleg de béns protegits i modificació del Pla General d'Ordenació Urbana de València.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3480

Data del DOGV
:   23-04-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3495


Organisme emissor
:   Ajuntament de València

Tipus de document
:   Anunci

Informació pública del Pla Especial de Protecció i de Reforma Interior del Cabanyal-Canyamelar, catàleg de béns protegits i modificació del Pla General d'Ordenació Urbana de València. [1999/L3495]
  
El Ple de l'Ajuntament, en sessió realitzada el 26 de febrer de 1999, va adoptar l'acord següent:
  
"Vist el projecte de Pla Especial de Protecció i de Reforma Interior del Cabanyal-Canyamelar, amb catàleg de béns protegits i modificació del Pla General d'Ordenació Urbana (PGOU) amb homologació, presentat per Aumsa d'acord amb els criteris, les directrius i els objectius fixats per l'ajuntament, a través dels acords de la Comissió de Govern, de 24 d'octubre de 1997; i del Ple, de 24 de juliol de 1998; en virtut del que disposen els articles 38.2, 46.3, 55, 57 i disposicions transitòries 1ª i 9ª de la Llei 6/1994, Reguladora de l'Activitat Urbanística; 152, 154 i 158 del Reglament de Planejament que la desplega, i 34 i 39 de la Llei 4/1998, de Patrimoni Cultural Valencià, i la resta de preceptes concordants; considerats els informes del Servei de Planejament i després del dictamen de la Comissió Informativa d'Urbanisme, s'acorda:
  
Primer
  
Sotmetre a informació pública pel termini d'un mes, mitjançant anuncis en el Diari Oficial de la Generalitat Valenciana i en un diari no oficial de gran difusió en la localitat, i després de la remissió de l'avís previst en l'article 46.3 de la Llei Reguladora de l'Activitat Urbanística, el Projecte de Pla Especial de Protecció i de Reforma Interior del Cabanyal-Canyamelar, amb catàleg de béns protegits i modificació del PGOU amb homologació.
  
Segon
  
Suspendre l'atorgament de llicències de parcel·lació, edificació, demolició i d'activitat per a la implantació d'usos i activitats en la totalitat de l'àmbit, en els termes dels articles 57 de la Llei Reguladora de l'Activitat Urbanística, i 152 i 154 del Reglament de Planejament.
  
La suspensió afecta així mateix l'atorgament de llicències d'obres de reforma i/o menors quan tinguen per objecte l'habilitació d'un local destinat a la implantació d'una nova activitat subjecta a llicència.
  
Tercer
  
Sol·licitar simultàniament, d'acord amb el que preveu l'article 38.2 de la Llei Reguladora de l'Activitat Urbanística, i 158 del Reglament de Planejament, els informes següents:
  
- Informe del conseller d'Obres Públiques, Urbanisme i Transports, exigit per l'article 55.4 de la Llei Reguladora de l'Activitat Urbanística en relació amb la disposició transitòria 9ª del text legal esmentat.
  
- Informe de la Conselleria de Cultura, Educació i Ciència (Direcció General de Patrimoni Artístic), exigit per l'article 34.2 de la Llei de Patrimoni Cultural Valencià.
  
- Informe de la Conselleria de Cultura, Educació i Ciència (Direcció General de Règim Econòmic), quant a la reubicació de les reserves escolars".
  
I conformement al que estableixen els articles 38.2.a) de la Llei 6/1994, Reguladora de l'Activitat Urbanística, s'obri el període d'informació pública durant el termini d'un mes, comptador des de l'endemà de la publicació del present acord en els diaris corresponents, i l'expedient estarà a disposició del públic en les dependències del nou ajuntament, avinguda d'Aragó, planta baixa, Oficina d'Informació, de 09.00 a 13.00 hores.